# Александър Белев

### от Уикипедия, свободната енциклопедия

Александър Белев (?, Лом - 9.9.1944 г., София) е български политически и държавен деец, известен с антисемитските си възгледи, един от основателите на организацията "Ратник".

Фамилията на Майка му е Миланезе, оттам има италианска жилка от Далмация.

В края на 1930-те години заема отговорни длъжности в Министерството на вътрешните работи на Царство България. През декември 1941 г. Белев отива на стаж в Германия, където подробно изучава антиеврейското законодателство.

През 1942 г., след създаването на поста комисар по еврейските въпроси в България, именно Белев заема тази длъжност. Активно сътрудничи на нацистите (особено на представителя на Гестапо и личен представител на Айхман в България Т. Данекер).

Белев взема активно участие в депортирането на евреи от окупираните от български войски територии на Гърция и Югославия в концентрационните лагери. През февруари 1943 г. той организира депортацията на 2 хил. евреи. В рамките на своята компетентност Белев има неограничени пълномощия, което му изкарва прякора "Еврейския цар". През 1943 г. е освободен от заеманата длъжност.

След нахлуването на съветските войски в България, през септември 1944 г., Белев прави опит да избяга със самолет в Германия, но е арестуван. При ареста той е прострелян от партизанин-евреин.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%91%D0%B5%D0%BB%D0%B5%D0%B2_c99b.html“.

Категории: Български политици (1918-1945) | Ратници

##### Views

- Статия
- Беседа
- Текуща версия

##### Търсене

##### На други езици

- English